6.Itaalia ametiasutused esitasid taotluse EGFi määruse artikli 4 lõike 1 punkti a kohaste sekkumiskriteeriumide alusel, milles on seatud tingimuseks, et vaatlusperioodiks oleva nelja kuu jooksul on liikmesriigi ettevõtja koondanud vähemalt 500 töötajat, kaasa arvatud töötajad, kelle on koondanud nimetatud ettevõtja tarnijad või tootmisahela järgmise etapi tootjad, ja/või füüsilisest isikust ettevõtjad, kes on oma tegevuse lõpetanud.

5.Taotlus on esitatud seetõttu, et ettevõtja Almaviva Contact Spa (edaspidi „Almaviva“) koondas 1 646 töötajat. Kõnealune ettevõtja tegutseb majandussektoris, mis on liigitatud NACE Revision 2 osa 82 (Büroohaldus, büroode ja muu äritegevuse abitegevused) alla. Asjaomased koondamised leidsid aset Itaalia NUTS 2 tasandi piirkonnas Lazio (ITI4).

3.Pärast taotluse hindamist otsustas komisjon kooskõlas EGFi määruse kõikide kohaldatavate sätetega, et EGFist rahalise toetuse andmise tingimused on täidetud.

Rahastamise nõuetele vastavad toetusesaajad

10.Lisaks juba osutatud töötajatele kuuluvad rahastamise nõuetele vastavate toetusesaajate hulka 36 töötajat, kes koondati pärast nelja kuu pikkust vaatlusperioodi. Võimalik on kindlaks teha selge põhjuslik seos vaatlusperioodil toimunud sündmusega, mis töökohtade kaotamise põhjustas.

11.Rahastamise nõuetele vastavaid toetusesaajaid on seega kokku 1 646.

Koondamiste seos määruses (EÜ) nr 546/2009 käsitletud üleilmse finants- ja majanduskriisiga

12.Selleks, et selgitada, kuidas koondamised on seotud määruses (EÜ) nr 546/2009 käsitletud üleilmse finants- ja majanduskriisiga, väidab Itaalia (osutades Itaalia parlamendi poolt Itaalia kõnekeskustes valitsevate töösuhete kohta tehtud uuringule), et finants- ja majanduskriisi mõju ei tundu olevat vähendanud nõudlust ei turundusteenuste ega kaupade ja teenuste ostjatele pakutava toe järele, kuid see kriis mõjutas oluliselt nende teenuste tasustamist (hinnasurve), mis mõjutas negatiivselt kõnealuste teenuseosutajate kasumimarginaale. Kriisi tagajärjel tekkinud piirangud ja vajadus ratsionaliseerida kaupade ja teenuste omandamise kulusid viisid tihtipeale selleni, et lepingud sõlmiti võimalikult madalate hindade alusel. See mõjutas otseselt teenuseosutajate käivet, mis ajavahemikul 2011–2016 pidevalt vähenes. Kõnekeskuse teenuseid pakkuv sektor kinnitas kuvandit sektori madalast kasumlikkusest väitega, et sektor koges tegevuse brutomarginaali langust 2013. aasta 5,7 %-lt 3,8%-le 2014. aastal). Samal ajavahemikul langes ka aktsiakasum 9,4 % lt –6,3 %-le.

13.Enamik kõnekeskuste töökohtadest on ettevõtjate juures, kes tegutsevad kolmandate isikute (ettevõtjad või riigiasutused) nimel. Seega sõltuvad need töökohad suurel määral sellest, kui suur on nõudlus kõnekeskuste teenuste järele ja milline on teenusepakkujate omavaheline konkurents. Kõnekeskuste teenust osutava sektori üks eripäradest on see, et kõige suurema osa tootmiskuludest (70–80 protsenti kogukuludest) moodustavad teenust osutava personali tööjõukulud.

14.Kuna tingimused halvenesid (kuulutati välja hankeid, et hindu alla lüüa, müük ja kasum vähenesid, teenuste hinnad langesid ja tekkis vajadus vähendada personalikulude osakaalu tootmise kogukuludest), oli asjaomases sektoris tegutsevate ettevõtjate poolseks lahenduseks sageli kas ümberasumine uude riiki, kus tööjõukulud on madalamad, tööjõukulude kärpimine või äritegevuse lõpetamine. Ajavahemikus 2009. aastast kuni 2014. aasta esimese kvartalini peatas äritegevuse kolmandik asjaomases sektoris tegutsevatest ettevõtjatest, suurem osa neist tegi seda maksejõuetusmenetlusega.

15.Praeguseks on majandussektoris „Büroohaldus, büroode ja muu äritegevuse abitegevused“, kuhu kuulub kõnekeskuste tegevus, esitatud EGFi vahendite kasutuselevõtuks kaks taotlust, neist ühe puhul on toodud põhjenduseks kaubanduse globaliseerumine ning käesoleva taotluse puhul on põhjenduseks toodud üleilmne finants- ja majanduskriis.

Koondamisi ja tegevuse lõpetamist põhjustanud sündmused

16.Käesolevaid koondamisi põhjustanud sündmused on järgmised: kasumi vähenemine (Almaviva Rooma kõnekeskuse kasum langes 2015. aastaks 2011. aasta tasemega võrreldes üle 45 %); koosmõjus RSUga peetud läbirääkimiste negatiivsete tulemustega 2016. aastal (RSU lükkas tagasi kava, mille kohaselt Almaviva Rooma kõnekeskuse tööjõukulu tuleks viia vastavusse muude Itaalias asuvate kõnekeskuste tööjõukuludega, mida ajutiselt vähendati, ning mis tõid kaasa keskuste töö tõhususe suurenemise ja kasumi kasvu). Tulemuseks oli Roomas asuva kõnekeskuse sulgemine ja 1 646 töötaja koondamine.

Koondamiste eeldatav mõju kohalikule, piirkondlikule või riigi majandusele ja tööhõivele

17.Almavivas toimunud koondamiste piirkondliku ja kohaliku (Lazio ja Rooma) konteksti puhul tuleb arvesse võtta, et massilised koondamised, käesoleval juhul 1 600 inimest, kellest enamik on naised, nõrgendavad piirkondlikku ja kohalikku majandust. Lisaks leidsid koondamised aset majanduskontekstis, kus majandus hakkas pärast majandus- ja finantskriisist tingitud suuri raskusi aegamisi elujõulisemaks muutuma, seda eriti viimasel kahel aastal (2014–2016). Majanduse taastumine ähvardab aga massiliste koondamiste tagajärjel seiskuda või katkeda, olgu siis põhjuseks äritegevuse üleviimine ELi mittekuuluvatesse riikidesse või mõni muu tegur, näiteks praegusel juhul hindade allalöömine hangetega, teenuste hindade kärpimine jne. Seega on aktiivsete tööturu meetmete ja teenuste (nt EGFi poolt kaasrahastatavad meetmed ja teenused) kasutuselevõtt töötajate tööturule tagasitoomiseks väga tähtis.

Sihtrühma kuuluvad toetusesaajad ja kavandatud meetmed

Sihtrühma kuuluvad toetusesaajad

18.Meetmetes osalevate koondatud töötajate hinnanguline arv on 1 610. Kõnealused töötajad jagunevad soo, kodakondsuse ja vanuse alusel järgmiselt:

Kategooria Sihtrühma kuuluvate

toetusesaajate arv Sugu: Mehed: 334 (20,7 %) Naised: 1 276 (79,3 %) Kodakondsus: ELi kodanikud: 1 568 (97,4 %) ELi mittekuuluvate riikide kodanikud: 42 (2,6 %) Vanuserühm: 15–24aastased: 0 (0,0 %) 25–29aastased: 4 (0,2 %) 30–54aastased: 1 371 (85,2 %) 55–64aastased: 223 (13,9 %) üle 64aastased: 12 (0,7 %)

Kavandatud meetmete rahastamiskõlblikkus

19.Koondatud töötajatele osutatavad individuaalsed teenused koosnevad järgmistest meetmetest.

Meetmed, mille jaoks taotletakse EGFi kaasrahastamist on järgmised.

–Individuaalne suunamine: meede hõlmab osalevate töötajate oskuste hindamist ja kutsesobivuse määramist ning sobiva tööturule tagasipöördumise võimaluse leidmist, samuti meetmetele registreerimist.